b'\n_START_ARTICLE_\nPaula Strasberg\n_START_SECTION_\nBiografi\n_START_PARAGRAPH_\nPaulina Miller ble f\xc3\xb8dt i 1909 i New York. Hun debuterte p\xc3\xa5 Broadway i 1927 i teaterstykket The Cradle Song. Strasberg spilte i en rekke andre teaterstykker frem til Me and Molly i 1948. Elia Kazan oppgav blant andre henne som medlem i USAs kommunistiske parti da han vitnet for Un-American Activities Committee i 1952. Strasberg ble svartelistet som f\xc3\xb8lge av dette, noe som satte den stopper for en videre skuespillerkarriere. _NEWLINE_I 1934 giftet hun seg med teaterregiss\xc3\xb8ren, teaterprodusenten, skuespilleren og skuespillerinstrukt\xc3\xb8ren Lee Strasberg. Ekteparet fikk barna Susan og John sammen. _NEWLINE_Strasberg m\xc3\xb8tte Marilyn Monroe for f\xc3\xb8rste gang i 1954, da Monroe spilte inn Show business. Strasberg ble Monroes skuespillerinstrukt\xc3\xb8r p\xc3\xa5 filmsettet fra og med Bus Stop (1956) og hadde denne jobben frem til Monroes d\xc3\xb8d i 1962. _NEWLINE_I 1962 ble Strasberg bel\xc3\xb8nnet med Spirit of Achievement Award fra Yeshiva Universitys Albert Einstein College of Medicine._NEWLINE_Strasberg d\xc3\xb8de av hjerteinfarkt 29. april 1966 p\xc3\xa5 Beth Israel Hospital p\xc3\xa5 Manhattan. Hun er gravlagt p\xc3\xa5 Westchester Hills Cemetery.'